


KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS SENIŪNAIČIŲ RINKIMŲ ORGANIZAVIMO TVARKOS APRAŠO PATVIRTINIMO
             
  2023 m. gegužės 26 d.  Nr. TS-156
Kėdainiai
	
Vadovaudamasi Lietuvos Respublikos vietos savivaldos įstatymo 38 straipsnio 3 ir 10 dalims, Kėdainių rajono savivaldybės taryba n u s p r e n d ž i a:
1. Patvirtinti Kėdainių rajono savivaldybės seniūnaičių rinkimų organizavimo tvarkos aprašą (pridedama).
2. Pripažinti netekusiais galios: 
2.1. Kėdainių rajono savivaldybės tarybos 2019 m. gruodžio 20 d. sprendimą Nr. TS-269 „Dėl seniūnaičio išlaidų, susijusių su jo veikla, apmokėjimo ir atsiskaitymo tvarkos aprašo patvirtinimo“;
2.2. Kėdainių rajono savivaldybės tarybos 2021 m. vasario 26 d. sprendimą Nr. TS-30 „Dėl Kėdainių rajono savivaldybės seniūnaičių rinkimų organizavimo tvarkos aprašo patvirtinimo“.




Savivaldybės meras                                                                                            Valentinas Tamulis                 

























                                                                                     	  	PATVIRTINTA
Kėdainių  rajono savivaldybės tarybos
2023 m. gegužės 26 d. sprendimu Nr. TS-156


KĖDAINIŲ RAJONO SAVIVALDYBĖS SENIŪNAIČIŲ 
RINKIMŲ ORGANIZAVIMO TVARKOS APRAŠAS 

I SKYRIUS
 BENDROSIOS NUOSTATOS 

  1. Kėdainių rajono savivaldybės (toliau – savivaldybė) seniūnaičių rinkimų organizavimo tvarkos aprašas (toliau – aprašas) reglamentuoja savivaldybės administracijos seniūnijų seniūnaitijų (toliau – seniūnaitija) seniūnaičių rinkimų organizavimo ir vykdymo tvarką. 
  2.  Seniūnaitijų gyventojai, turintys teisę rinkti savivaldybės tarybą, aprašo nustatyta tvarka renka gyvenamosios vietovės bendruomenės atstovus – seniūnaičius.
3. Seniūnaitis renkamas 4 metams, bet ne ilgiau, negu iki išrinkus savivaldybės tarybą surengtuose seniūnaičių rinkimuose bus išrinktas seniūnaitis. Jeigu seniūnaitis išrenkamas naujuose seniūnaičio rinkimuose likus ne daugiau kaip metams iki savivaldybės tarybos rinkimų, artimiausiuose seniūnaičių rinkimuose toje seniūnaitijoje seniūnaitis nerenkamas ir tokio seniūnaičio kadencija trunka iki kitų seniūnaičių rinkimų, tai yra ilgiau negu 4 metus. Seniūnaitis dirba visuomeniniais pagrindais.
4. Seniūnaičių rinkimai organizuojami ne vėliau kaip per 6 mėnesius nuo tos dienos, kai į pirmąjį savivaldybės tarybos posėdį susirenka ir prisiekia išrinktos savivaldybės tarybos nariai. Seniūnaičių rinkimų datą skelbia savivaldybės meras arba mero pavedimu – seniūnas. Seniūnaičių rinkimų data skelbiama ne vėliau kaip likus 15 dienų iki rinkimų dienos. Seniūnaičių rinkimų data, rinkimų būdas (-ai) ir kita aktuali informacija apie seniūnaičių rinkimus skelbiama savivaldybės interneto svetainėje, viešai savivaldybės ir seniūnijos patalpose, skelbimų lentose (ten, kur jos oficialiai įrengtos) ir vietinėse visuomenės informavimo priemonėse. 
5. Jeigu seniūnaitis atsisako savo įgaliojimų, negali atlikti pareigų dėl neįgalumo ar netekto darbingumo arba miršta, organizuojami nauji seniūnaičio rinkimai.

II SKYRIUS
RINKIMŲ DATOS PASKELBIMAS IR RINKIMŲ VYKDYMAS 

6. Atsižvelgdamas į savivaldybės mero potvarkiu patvirtintą seniūnaičių rinkimų grafiką, seniūnas, seniūnijos patalpose, skelbimų lentose ir vietinėje visuomenės informavimo priemonėje, Kėdainių rajono savivaldybės interneto svetainės www.kedainiai.lt „Naujienų“ skiltyje skelbia seniūnaičio rinkimų datą. Skelbime nurodoma: seniūnaitijos, kurioje renkamas seniūnaitis, pavadinimas, seniūnaičio rinkimo būdas, rinkimų vieta, laikas. Skelbime taip pat nurodoma, kad su seniūnaičių rinkimų organizavimo tvarkos aprašu galima susipažinti Kėdainių  rajono savivaldybės interneto svetainėje www.kedainiai.lt. 
7. Kandidatų į seniūnaičius registracija pradedama po seniūnaičio rinkimų datos paskelbimo šio aprašo 6 punkto nustatyta tvarka, o baigiama ne vėliau kaip prieš 5 kalendorines dienas iki seniūnaičių rinkimų. 
8. Kandidatų į seniūnaičius sąrašus seniūnas viešai paskelbia Kėdainių rajono savivaldybės interneto svetainės www.kedainiai.lt „Naujienų“ skiltyje ir seniūnijos skelbimų lentose per 2 kalendorines dienas po kandidatų į seniūnaičius registracijos pabaigos. Kėdainių rajono savivaldybės interneto svetainės www.kedainiai.lt „Naujienų“ skiltyje ir skelbimo lentoje nurodoma: 
8.1. seniūnaitijos, kurioje bus vykdomi rinkimai, pavadinimas; 
8.2. rinkimų būdas, data ir laikas; 
8.3. kandidatai į seniūnaičius; 
  8.4. kita reikalinga informacija. 
9. Seniūnaičiai renkami organizuojant gyventojų susirinkimą arba gyventojams balsuojant raštu ar elektroninių ryšių priemonėmis savivaldybės interneto svetainėje. 
	10. Išrinktu seniūnaičiu laikomas daugiausia balsų gavęs kandidatas.
11. Seniūnaičių rinkimai laikomi įvykusiais, jeigu rinkimuose dalyvauja ne mažiau kaip 5 procentai seniūnaitijos gyventojų, turinčių teisę rinkti seniūnaitį. Neįvykus rinkimams, pakartotiniai rinkimai organizuojami ne vėliau kaip po 2 mėnesių. Pakartotiniams rinkimams netaikomas šioje dalyje nustatytas reikalavimas dėl rinkimuose dalyvaujančių gyventojų skaičiaus.
	12. Seniūnas, kurio seniūnijos aptarnaujamos teritorijos seniūnaitijoje renkamas seniūnaitis, privalo užtikrinti, kad atitinkamos seniūnaitijos seniūnaitį rinktų tik atitinkamos seniūnaitijos gyventojai.

III SKYRIUS
 KANDIDATŲ Į SENIŪNAIČIUS KĖLIMAS IR REGISTRAVIMO TVARKA 

13. Kandidatus į seniūnaičius gali siūlyti tik tos seniūnaitijos, kurioje renkamas seniūnaitis, gyventojai, bendruomeninės organizacijos.
  14. Kandidatu į seniūnaičius gali būti pilnametis seniūnaitijos gyventojas, deklaravęs gyvenamąją vietą toje seniūnaitijoje, kurioje jo kandidatūra siūloma į seniūnaičius. 
  15. Seniūnaičiu negali būti renkamas asmuo, kuris:
15.1. įstatymų nustatyta tvarka pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą;
15.2. yra įstatymų nustatyta tvarka uždraustos organizacijos narys.
16. Seniūnaičiu negali būti renkamas savivaldybės tarybos narys, savivaldybės administracijos direktorius, vicemeras (-ai), savivaldybės Kontrolės ir audito tarnybos valstybės tarnautojas ar darbuotojas, dirbantis pagal darbo sutartį, savivaldybės administracijos valstybės tarnautojas ar darbuotojas, dirbantis pagal darbo sutartį.
17. Seniūnaičiu negali būti renkamas asmuo, kuris teismo pripažintas neveiksniu tam tikroje srityje.
  18. Kandidatas į seniūnaičius turi pateikti seniūnijai: 
  18.1. sutikimą (1 priedas); 
  18.2.  kandidato į seniūnaičius siūlymą (-us);
  18.3. gyvenimo aprašymą (CV).
  19. Pakartotiniuose rinkimuose naujų kandidatų prašymai nepriimami.
  20. Kandidatui į seniūnaičius, dalyvaujant pakartotiniuose rinkimuose, nereikia teikti tų pačių dokumentų, galioja jau pateikti.
  21. Kandidatas gali atšaukti savo kandidatūrą iki balsavimo pradžios paskelbimo. Atšaukdamas kandidatūrą kandidatas seniūnui turi pateikti rašytinį atsisakymą. 

IV SKYRIUS
 GYVENTOJŲ SUSIRINKIMO ORGANIZAVIMO TVARKA

22. Gyventojų susirinkimą pradeda seniūnas. Jis paskiria susirinkimo sekretorių, susirinkusiems gyventojams paaiškina seniūnaičio rinkimo procedūrą, pateikia rinkėjų registracijos lapą, į kurį įrašomi susirinkime dalyvaujantys asmenys (2 priedas). 
23. Seniūnas rinkėjus supažindina su kandidatais į seniūnaičius, pranešdamas jų vardus ir pavardes. 
24. Kiekvienam kandidatui suteikiama teisė prisistatyti. Kandidato prisistatymui skiriama iki 15 minučių. Po prisistatymo kandidatui gali būti užduodami klausimai. Klausimų ir atsakymų trukmė – iki 15 minučių. 
25. Baigus pasisakymus, seniūnas skelbia balsavimą. Balsuojama už kiekvieną kandidatą atviru balsavimu atskirai laikantis eiliškumo abėcėlės tvarka pagal kandidatų į seniūnaičius pavardes. 
 26. Seniūnaičių rinkimai laikomi įvykusiais, jeigu atitinka Aprašo 11 punkte nustatytus reikalavimus ir išrinktas seniūnaičiu laikomas tas kandidatas, kuris surinko daugiausiai susirinkime dalyvavusių gyventojų balsų. Jeigu kandidatai surinko vienodą balsų skaičių, tame pačiame susirinkime vykdomas pakartotinis balsavimas dėl vienodai daugiausiai balsų surinkusių kandidatų.
 27. Susirinkimo rezultatai įforminami protokolu (3 priedas), kurį pasirašo seniūnas ir  sekretorius. Susirinkimo protokolas saugomas seniūnijoje. 
28. Balsavimo rezultatai skelbiami Kėdainių rajono savivaldybės interneto svetainės www.kedainiai.lt „Naujienų“ skiltyje.

V SKYRIUS 
 GYVENTOJŲ BALSAVIMO RAŠTU ORGANIZAVIMO TVARKA

 29. Ne vėliau kaip prieš vieną kalendorinę dieną seniūnija parengia patalpą ir registracijos, balsavimo raštu lapus. Balsavimo raštu lapai turi būti pažymėti seniūnijos antspaudu.  
30. Renkant seniūnaičius balsavimo raštu būdu, seniūnija parengia gyventojų balsavimo raštu lapą (aprašo 4 priedas), kuriame nurodoma kandidato į seniūnaičius vardas, pavardė.  
 31. Balsavimo raštu lapai (4 priedas) turi būti antspauduoti seniūnijos antspaudu.
 32. Balsavimo raštu lapai pildomi seniūnijos paruoštoje patalpoje rinkimų dieną nuo 9.00 val. iki 18.00 val., užpildyti balsavimo raštu lapai metami į balsadėžę. 
 33. Seniūnaičių rinkimai laikomi įvykusiais, jeigu atitinka Aprašo 11 punkte nustatytus reikalavimus ir išrinktas seniūnaičiu laikomas tas kandidatas, kuris surinko daugiausiai balsų. Jeigu kandidatai surinko vienodą balsų skaičių, skelbiamas ir vykdomas pakartotinis balsavimas dėl vienodai daugiausiai balsų surinkusių kandidatų.
 34. Komisija, sudaryta savivaldybės mero potvarkiu iš ne mažiau kaip 3 asmenų, rinkimų dieną po 18.00 val. suskaičiuoja rezultatus. Visi duomenys yra protokoluojami. Protokolą (5 priedas) pasirašo komisijos pirmininkas, sekretorius, komisijos nariai. Negaliojantys balsavimo raštu lapai: nenustatyto pavyzdžio balsavimo raštu lapas, nepažymėtas balsavimo raštu lapas, pažymėtas daugiau kaip vieną kartą balsavimo raštu lapas,  balsavimo raštu lapas pažymėtas, tačiau neįmanoma nustatyti gyventojo išreikštos valios.
 35. Rezultatai skelbiami Kėdainių rajono savivaldybės interneto svetainės www.kedainiai.lt „Naujienų“ skiltyje.
36. Kandidatų į seniūnaičius balsavimo raštu lapai ir protokolas saugomi seniūnijoje. 

VI SKYRIUS 
 GYVENTOJŲ BALSAVIMO ELEKTRONINIŲ RYŠIŲ PRIEMONĖMIS SAVIVALDYBĖS INTERNETO SVETAINĖJE ORGANIZAVIMO TVARKA

37. Renkant seniūnaičius elektroninėmis ryšių priemonėmis, gyventojai balsuoja naudodamiesi savivaldybės interneto svetainėje www.kedainiai.lt esančiu balsavimo moduliu, identifikuojantis per Elektroninius valdžios vartus.
38. Seniūnaičių rinkimai laikomi įvykusiais, jeigu atitinka Aprašo 11 punkte nustatytus reikalavimus ir išrinktas seniūnaičiu laikomas tas kandidatas, kuris surinko daugiausiai balsų. Jeigu kandidatai surinko vienodą balsų skaičių, vykdomas pakartotinis balsavimas elektroninėmis ryšių priemonėmis dėl vienodai daugiausiai balsų surinkusių kandidatų.
39. Komisija, sudaryta savivaldybės mero potvarkiu iš ne mažiau kaip 3 asmenų,  suskaičiuoja balsavimo rezultatus ir juos įformina protokolu (5 priedas). Protokolą pasirašo komisijos pirmininkas, sekretorius, komisijos nariai.
 40. Balsavimo rezultatai skelbiami Kėdainių rajono savivaldybės interneto svetainės www.kedainiai.lt „Naujienų“ skiltyje.
41. Balsavimo rezultatai saugomi savivaldybės interneto svetainės www.kedainiai.lt duomenų bazėje. 

VII SKYRIUS
 SENIŪNAIČIO STATUSĄ PATVIRTINANČIŲ DOKUMENTŲ ĮFORMINIMAS

[bookmark: part_35f9ee4433c64d27a9fee53207843d80]42. Išrinktam seniūnaičiui ne vėliau kaip per 10 darbo dienų po rinkimų įteikiamas savivaldybės mero nustatytos formos seniūnaičio pažymėjimas, kuriame įrašomi šie duomenys:
1) seniūnaičio vardas ir pavardė;
2) savivaldybės, administracijos seniūnijos ir seniūnaitijos, kurios gyventojų atstovu asmuo išrinktas, pavadinimas;
3) išrinkimo seniūnaičiu data.
43. Seniūnaičio pažymėjime turi būti seniūnaičio atvaizdas (nuotrauka). Seniūnaičio pažymėjimas turi būti pasirašytas savivaldybės mero. Seniūnaičio pažymėjimas nėra asmens tapatybę patvirtinantis dokumentas. 
  44. Seniūnai seniūnaičiams pasirašytinai išduoda seniūnaičių pažymėjimus.
  45. Seniūnaičių pažymėjimai registruojami seniūnaičių pažymėjimų registravimo žurnale (žurnalo forma nurodyta aprašo 6 priede), kurį tvarko ir apskaito kiekviena seniūnija atskirai. 

VIII SKYRIUS
IŠLAIDŲ APMOKĖJIMAS IR ATSISKAITYMAS

46. Seniūnaičiui su jo, kaip seniūnaičio, veikla susijusioms kanceliarijos, pašto, telefono, interneto ryšio, transporto išlaidoms apmokėti, kiek jų nesuteikia ar tiesiogiai neapmoka Savivaldybės administracija, kas mėnesį skiriama išmoka iki 40 eurų atsiskaitytinai. 
47. Išmoka mokama kas ketvirtį savivaldybės administracijai pateikus seniūnaičio išlaidų, susijusių su jo veikla, ataskaitą, neviršijant savivaldybės tarybos nustatyto dydžio. 
48. Seniūnaičio patirtos išlaidos, susijusios su jo veikla, kompensuojamos pateikus užpildytą ataskaitos formą (7 priedas) su  išlaidas pateisinančiais dokumentais.
            49. Visi išlaidas pateisinantys dokumentai turi būti išrašyti seniūnaičio vardu. 
            50. Seniūnaitis užpildytą seniūnaičio išlaidų, susijusių su jo veikla, ataskaitą pateikia Savivaldybės administracijai kas ketvirtį iki kito ketvirčio pirmo mėnesio 5 dienos.
51. Išmokos seniūnaičiui mokamos, pervedant jas kas ketvirtį į seniūnaičio nurodytą banko sąskaitą iki kito ketvirčio pirmo mėnesio 20 dienos.
52. Lėšos seniūnaičio išmokoms skiriamos iš Savivaldybės administracijai skirtų lėšų.
53. Seniūnaičio išlaidų, susijusių su jo veikla Savivaldybėje, apskaitą tvarko savivaldybės administracijos Apskaitos skyrius. Iškilus ginčams dėl išlaidų ar jas pateisinančių dokumentų atitikties Lietuvos Respublikos finansų apskaitos įstatymu nustatytiems reikalavimams galutinį sprendimą dėl seniūnaičiui pervedamos išmokos dydžio priima savivaldybės meras.
54. Lėšų naudojimo kontrolę vykdo Savivaldybės Kontrolės ir audito tarnyba.

IX SKYRIUS
 BAIGIAMOSIOS NUOSTATOS 

55. Išrinktiems seniūnaičiams per 3 mėnesius nuo jų išrinkimo dienos savivaldybės mero nustatyta tvarka organizuojami mokymai, skirti kompetencijoms, būtinoms tinkamai atlikti šiame įstatyme nustatytas seniūnaičių funkcijas, įgyti. 
  56. Savivaldybės merui gavus skundą dėl seniūnaičių rinkimų organizavimo tvarkos pažeidimo, savivaldybės meras per 3 darbo dienas nuo skundo registravimo savivaldybėje dienos sudaro darbo grupę iš 3 valstybės tarnautojų skundui išnagrinėti.
  57. Skundas išnagrinėjamas per 5 darbo dienas nuo darbo grupės sudarymo dienos ir išvados teikiamos savivaldybės merui. Savivaldybės meras, atsižvelgęs į darbo grupės išvadas, turi teisę priimti sprendimą skundą atmesti arba pripažinti rinkimų rezultatus atitinkamoje seniūnaitijoje negaliojančiais ir pavesti seniūnui, vadovaujantis aprašo nuostatomis, organizuoti naujus rinkimus.
 58. Kandidatų į seniūnaičius, seniūnaičių asmens duomenys, atsižvelgiant į konkrečias situacijas, gali būti tvarkomi, vadovaujantis Bendruoju duomenų apsaugos reglamentu (2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB) (toliau – BDAR) 6 straipsnio 1 dalies a, c, e punktais.
 59. Aprašo papildymai ir pakeitimai tvirtinami savivaldybės tarybos sprendimu.

_______________________





Kėdainių rajono savivaldybės
seniūnaičių rinkimų organizavimo
tvarkos aprašo 
1 priedas

			________________________________
(vardas, pavardė)
			_________________________________
(adresas, telefono nr.)

Kėdainių rajono savivaldybės administracijos
		________ seniūnijos seniūnui

SUTIKIMAS

20____m. 		 _____ ___ d.

Aš, _______________________________________, sutinku dalyvauti ______________________
(vardas, pavardė)
seniūnijos _____________________ seniūnaitijos seniūnaičio rinkimuose.

1. Patvirtinu, kad:
1.1 įstatymų nustatyta tvarka nesu pripažintas kaltu dėl sunkaus ar labai sunkaus nusikaltimo padarymo ir neturiu neišnykusį ar nepanaikintą teistumą;
1.2. nesu įstatymų nustatyta tvarka uždraustos organizacijos narys;
1.3. nesu savivaldybės tarybos narys, savivaldybės administracijos direktorius, vicemeras, savivaldybės Kontrolės ir audito tarnybos valstybės tarnautojas ar darbuotojas, dirbantis pagal darbo sutartį, savivaldybės administracijos valstybės tarnautojas ar darbuotojas, dirbantis pagal darbo sutartį;
1.4. nesu teismo pripažintas neveiksniu tam tikroje srityje.
2. Sutinku, kad Kėdainių rajono savivaldybės administracija, juridinio asmens kodas 188768545,                          J. Basanavičiaus g. 36, Kėdainiai, tel. (8 347) 69550, veikdama, kaip duomenų valdytojas:
2.1. gautų informaciją apie mano deklaruotą gyvenamąją vietą iš Gyventojų registro;
2.2. tvarkytų mano asmens duomenis (vardas, pavardė, gimimo data, deklaruota gyvenamoji vieta, telefono numeris, vadovaujantis BDAR 6 straipsnio 1 dalies c ir e punktais: tvarkyti duomenis būtina, kad būtų įvykdyta duomenų valdytojui taikoma teisinė prievolė ir siekiant atlikti užduotį, vykdomą viešojo intereso labui ir vykdant duomenų valdytojui pavestas viešosios valdžios funkcijas. Asmens duomenų tvarkymo tikslas – seniūnaičių rinkimų vykdymas, išrinkus seniūnaičiu – seniūnaičio funkcijų vykdymas.
3. Esu informuotas (-a), jog turiu šias duomenų subjekto teises, kurios nurodytos interneto svetainės www.kedainiai.lt  srityje „Asmens duomenų apsauga“.
4. Išrinkus mane seniūnaičiu sutinku, kad mano vardas, pavardė, telefono numeris ir el. paštas būtų paskelbti savivaldybės interneto svetainėje ir seniūnijos skelbimų lentoje.

	PRIDEDAMA:
1. 				____________________________
2. 				____________________________
3. 				____________________________


						____________	__________________________
						        (parašas)			(vardas, pavardė)
Kėdainių rajono savivaldybės
seniūnaičių rinkimų organizavimo
tvarkos aprašo 
2 priedas


KĖDAINIŲ RAJONO SAVIVALDYBĖS ADMINISTRACIJOS 
________________________ SENIŪNIJOS ______________________ SENIŪNAITIJOS 

RINKĖJŲ REGISTRACIJOS LAPAS Nr. ____
20 __ m. ________________ d.

Pasirašydamas Rinkėjų registracijos lape sutinku, jog Kėdainių rajono savivaldybės administracija, juridinio asmens kodas 188768545, J. Basanavičiaus g. 36, Kėdainiai, tel. (8 347) 69550, veikdama, kaip duomenų valdytojas, tvarkytų mano asmens duomenis (vardas, pavardė, gimimo data, deklaruota gyvenamoji vieta), vadovaujantis BDAR 6 straipsnio 1 dalies c ir e punktais: tvarkyti duomenis būtina, kad būtų įvykdyta duomenų valdytojui taikoma teisinė prievolė ir siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas. Asmens duomenų tvarkymo tikslas – seniūnaičių rinkimų vykdymas. 
Daugiau informacijos apie asmens duomenų apsaugą galima rasti interneto svetainės www.kedainiai.lt  srityje „Asmens duomenų apsauga“.

	Eil. Nr.
	Rinkėjo vardas ir pavardė
	Rinkėjo gimimo data
	Rinkėjo deklaruota gyvenamoji vieta
	Rinkėjo parašas
	Komisijos nario parašas (pildoma, kai išduodamas balsavimo raštu lapas)

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


Kėdainių rajono savivaldybės
seniūnaičių rinkimų organizavimo
tvarkos aprašo 
3 priedas


KĖDAINIŲ RAJONO SAVIVALDYBĖS ADMINISTRACIJOS 
________________________ SENIŪNIJOS ___________________________ SENIŪNAITIJOS SENIŪNAIČIO RINKIMŲ BALSŲ SKAIČIAVIMO PROTOKOLAS

20__ m. _________________ d.


	
	RINKIMŲ PRADŽIOS LAIKAS
	

	
	RINKIMŲ PABAIGOS LAIKAS
	

	
	BALSAVIMO REZULTATAI:

	Eil. Nr.
	
Kandidato vardas ir pavardė
	
Už šį kandidatą atiduotų balsų skaičius


	
	
	

	
	
	

	
	
	

	
	
	

	
	
	

	
	
	

	
	
	

	
	
	



Negaliojančių balsavimo lapų skaičius:

Seniūnijos seniūnas skelbia, kad _______________________ seniūnaitijos seniūnaičiu 
(-te) išrinktas (-ta)  _____________________________________________ .
                                                   ( vardas, pavardė) 


Seniūnijos seniūnas		______________	_________________________
					 (parašas)                                             ( Vardas,  pavardė)
									
Sekretorius		______________	_________________________
	                                                           (parašas)                                             ( Vardas,  pavardė)
									










Kėdainių rajono savivaldybės
seniūnaičių rinkimų organizavimo
 tvarkos aprašo 
4 priedas


20____ m. KĖDAINIŲ  RAJONO SAVIVALDYBĖS ________________________________ SENIŪNIJOS 
__________________________________ SENIŪNAITIJOS 
SENIŪNAIČIO RINKIMAIVieta antspaudo žymai




BALSAVIMO RAŠTU LAPAS Nr.______
20___ m. ________________ mėn. ____ d.

	Stulpelyje „Vieta rinkėjo žymai“ reikia pažymėti „X“ eilutėje, kurioje yra pavardė to kandidato, už kurį balsuojate „už“


		        

	Vieta rinkėjo žymai
	Kandidatų eilės Nr.
	Kandidatai į seniūnaičius

	
 

	
1.
	
Vardas PAVARDĖ


	


	
2.
	
Vardas PAVARDĖ

	


	
3.
	
Vardas PAVARDĖ


















Kėdainių rajono savivaldybės
seniūnaičių rinkimų organizavimo
tvarkos aprašo 
5 priedas


KĖDAINIŲ RAJONO SAVIVALDYBĖS ADMINISTRACIJOS 
________________________ SENIŪNIJOS ________________________ SENIŪNAITIJOS SENIŪNAIČIO RINKIMŲ BALSŲ SKAIČIAVIMO PROTOKOLAS

20__ m. ________________ d.


	
	SUSIRINKUSIŲ Į BALSAVIMĄ RINKĖJŲ SKAIČIUS
	

	
	BALSAVIMO REZULTATAI:

	Eil. Nr.
	
Kandidato vardas ir pavardė
	
Už šį kandidatą atiduotų balsų skaičius


	
	
	

	
	
	

	
	
	

	
	
	

	
	
	

	
	
	






Komisijos  pirmininkas skelbia, kad _______________________ seniūnaitijos   seniūnaičiu
(-te) išrinktas (-ta)  _____________________________________________ .
                                                  ( vardas, pavardė) 

Komisijos pirmininkas                         ____________		 ____________________
                                                                   (Parašas)                                    (Vardas ir pavardė)

Komisijos  sekretorius                         ____________		____________________
                 
                                                                  (Parašas)                                    (Vardas ir pavardė)

Nariai:                                                   ____________		____________________
                 
                                                                  (Parašas)                                    (Vardas ir pavardė)
                                                              ____________		____________________
                 
                                                                  (Parašas)                                    (Vardas ir pavardė)
                                                             ____________		____________________
                 
                                                                  (Parašas)                                    (Vardas ir pavardė)

                                                                                              Kėdainių rajono savivaldybės
seniūnaičių rinkimų organizavimo
tvarkos aprašo
6 priedas



KĖDAINIŲ RAJONO SAVIVALDYBĖS ADMINISTRACIJOS _______________________________SENIŪNIJOS
SENIŪNAIČIŲ PAŽYMĖJIMŲ REGISTRAVIMO ŽURNALAS


	Eil.Nr.
	Vardas, pavardė
	Seniūnaičio pažymėjimo Nr.
	Pažymėjimo išdavimo data
	Parašas

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	




































                                                                                              Kėdainių rajono savivaldybės
seniūnaičių rinkimų organizavimo
tvarkos aprašo
7 priedas


_____________________________
                       (Seniūnaičio vardas, pavardė)


SENIŪNAIČIO IŠLAIDŲ, SUSIJUSIŲ SU JO VEIKLA,
ATASKAITA

už  20___ m. __________________d. 


	


Eil. Nr. 
	


Išlaidų pavadinimas
	


Dokumento išrašymo data
	Dokumento 
(PVM sąskaitos-faktūros, sąskaitos-faktūros, kasos aparato kvito (čekio) Nr.  
	

Suma 
(patvirtinta apmokėjimo dokumente)

	1.
	Kanceliarijos
	
	
	

	2.
	Pašto
	
	
	

	3.
	Telefono
	
	
	

	4. 
	Interneto ryšio
	
	
	

	5. 
	Transporto 
	
	
	

	6. 
	Iš viso: 
	
	
	




Suma žodžiais : __________________________________________________________________


______________________________
(Seniūnaitijos pavadinimas)

     ____________			                                        _____________________________
(data)				                                     (Seniūnaičio  parašas, vardas,  pavardė)




PASTABA. Užpildytą ataskaitą pateikti už ketvirtį iki kito ketvirčio pirmo mėnesio 5 dienos, pridedant išlaidas patvirtinančius dokumentus, atitinkančius Lietuvos Respublikos finansinės apskaitos įstatymo nustatytus reikalavimus.     

